钦定古今图书集成/方舆汇编/职方典/第1028卷 > 处州府公署考 通志府县志合载
## 钦定古今图书集成/方舆汇编/职方典/第1028卷 > 处州府公署考 通志府县志合载

本府。〈永嘉附郭。〉

府治　旧在小括苍山巅，隋开皇间开建。唐武德中，改为括州治。天宝元年，改为缙云郡治，后复为处州治。元至元二十七年，移于城东南，建今治。至正十三年，改为总管府治。明弘治十年，重建厅事。成化间毁于火，知府郭忠重建。嘉靖三十九年又毁，知府谢教重建。

经历司　　照磨所　俱在治内。

司狱司　在仪门外

税课司　在府治西南一里许。今废。

杂造局　在府西城隅

永丰仓　在府治西南

预备仓　在永丰仓内

阴阳学　　、医学　并在府治南街东。

惠民药局　在医学内

僧纲司　在法海寺

道纪司　在元妙观

察院行台　在府治西北一里。前有“纪纲重地” 坊。

布政分司　在府治东南。

按察分司　在府治西北。

分守道　在府治南一里。前左有屏翰坊，旧为察院。明万历二十五年，右参政冯时可立《禁约条款》，刻石于大门外。

兵巡道　：在府治南，分守道之东。前左有“澄清坊。”

丽水县治　旧在府治西三十五里资福村。元大德中迁府治东。中为体仁堂，东西列房科甬路有石箴亭，前为仪门、正堂，后为穿堂，额曰“冰玉。” 为后堂，额曰“协恭。” 有册房，县库在焉。崇祯七年，右库甃砖为藏，左册房新为啸竹轩，又后为知县宅。前仪门外，东为土地祠，西为县狱。万历四年，知县钱贡移土地祠于左，改创告善堂大门外，后复迁今所。正统八年，更新之。崇祯八年，从新修筑。

县丞宅　“在正堂旁。”

主簿宅

典史宅　在堂东，有题名碑。

税课司　在元和乡，今革。

预备东仓、西仓　并在县东南，军器局右。养济院　在行春门外，中建厅事，额曰：“子惠。” 左右为屋各十五楹，以居民之茕独者。有土地祠，有池塘园地。

外县

青田县治　在青田山下。中为忠爱堂，左赞政厅，右耳房、库，东西列曹吏房。科东廊下为土地祠，堂前甬道为石箴亭。又前为仪门者三：正堂后为穿堂，为后堂，为知县宅。仪门外左为架阁库，为存留仓，右为敬客堂，为县狱。前跨涧为石桥，左右列吏舍。桥外为大门，门之上为谯楼。谈洋巡检司　在瑞安境，北去县南一百七十里。明洪武五年建。

黄坛巡检司　在县北二百二十里。明洪武五年建，今革。

税课司　在县西二里，滨于溪，今革。

存留仓　在县治内，俗名“官房仓。”

预备仓　在县东百步。旧名“东郭仓。”

东仓　在一都《携辰》，今废。

南仓　在七都白岩，今废。

西仓　在二十三都石帆，今废。

北仓　在六都小垟，今废。

阴阳学　明洪武十七年间设，今废。

医学　明洪武十七年间设，在县前西，今废。僧会司　在福胜寺。

道会司　在崇道观

布政分司　，在县西北。旧税课局因裁省，改建。按察分司　，在县东五十步，今废。

府馆二所　一在福胜寺，一在“炼奥” ，今废。养济院　原在东龙门桥之南，今在县西北。

缙云县治　在洼尊山西二百步。唐嗣圣时，置县治于此。元季重建。明洪武二年新之。万历戊午重建，后废。黄廷宾重造。

皇清顺治中，重建正厅仪门、东西两房衙舍、谯楼，《县》

狱。康熙十一年，重建内衙正厅、仪门。二十年，建葺尽复旧制，焕然一新；

县丞衙　在正衙东。正厅三间，东西廊屋六间，大门三间，寝屋一所。久废，知县霍维腾建。典史衙　在正衙西，如县丞衙制。久废，知县霍维腾建。

主簿衙　在正衙西，裁废。

阴阳学　三间，在县西，久废。

医学　二间在县东，久废。

惠民药局　在县南

僧会司　在仙岩寺

道会司　在祐圣观

常平仓　，知县霍维腾建。

存留仓　在县东七十里。

社仓　在县北三里

预备四仓　东仓在县东七十里，南仓在县南二十里，西仓在县西二十里，北仓在县北十里，俱废。

察院　大堂三间，东西廊屋各五间，大门三间，仪门三间，寝屋二层，卧堂一间，厢房六间。知县霍维腾“重建。”

按察分司　在儒学后

布政分司　在山川坛侧。

府馆　在“布政司” 侧。

五云馆　在县北三十五里。

仙都公馆　在旸谷洞侧。

却金馆　在县南四十五里。

养济院　在县北五十步。

松阳县治　在县北隅。中为忠爱堂，左赞政厅，右耳房、库，东西列房。科前甬道为戒石亭，又前为仪门者三：正堂后为穿堂，为知县宅，有仰高亭。又前为寅宾馆、吏舍。仪门外东为土地祠，为存留仓，西为县狱，外为大门，门之上谯楼。县丞宅　在堂东。

典史宅　在堂西

净居巡检司　在二十四都。明洪武二十八年建，今废。

税课司　在县治东南，今革。

预备仓　一在惠洽乡，一在《九芝》乡，一在布和下乡，一在旌义乡，一在移风乡。

义征仓　在县西二十步。旧为布政分司及社学二址。明隆庆四年，同知江应昂改建。贮寺观，入官田八十一顷，官收租谷。

阴阳学、医学　并在县治南。

惠民药局　在医学侧

僧会司　在治平寺

道会司　在逍遥观

布政分司　在县西北

按察分司　在县治东。又旧有都府、太监府、察院、行台、锦衣行台、府馆，今并废。

养济院　在县北朝天门外。

遂昌县治　在君子山麓。中为亲民堂，左赞政厅，右架阁库。堂前甬道为露告亭，为箴石亭。东西列房科东曹下为际留仓，前为仪门者三，后为穿堂，为君子堂，额曰“高大光明。” 左耳房库，库后为澹泊斋，左为贮册库，右为知县宅。又前为吏廨。仪门外左为土地祠，为寅宾馆，为狱。又前为大门，门之上为谯楼。

马步巡检司　在十二都。岁久就圮，奉裁，今复新之，然亦不往驻在城理事。

预备仓　在报愿寺东

社仓　在报愿寺内预备仓之左。明万历二十七年，知县段弘璧奉巡按李公楠建置，今废。义仓　在报愿寺预备仓之前。明崇祯元年，知县胡顺化奉分守温处道张公福臻建置，今亦废。

阴阳学、医学、惠民药局　并在县东一百步。僧会司　在报愿寺。

道会司　在寿光宫

《申明》、“旌善” 二亭　分列仪门外左右。

按察分司　在邑东。元大德七年，县尉卫琮创建，续改“察院。” 明崇祯八年，知县何廷栋重建大堂。

皇清康熙十三年废。康熙三十四年，知县韩武建为

常平仓

布政分司　在“报愿寺右” ，今废。

府公馆　在报愿寺内，今废。

瞻华公署　，在邑北四十里，界接龙游。知县锺宇淳刱建，推官易腾云重修。自是，客使有憩宿处，不复入旅店矣。

饭堂公馆　在十四都，去县六十里。

鼓楼公馆　在十四都，去县九十里。二馆俱界接“龙泉” ，今废，基存。

养济院　在邑东城外十里许。

龙泉县治　在九姑山之阳。中为忠爱堂，左赞政厅，右架阁库。东西列房，科堂前甬道为戒石亭。又前为仪门者三：正堂后为穿堂，为后堂，左为厢房，右耳房库、仪仗库。堂北为知县宅。宅后有九姑祠。仪门外东为际留仓，为土地祠，为寅宾馆。西为狱，外为大门，门外为三思石桥。又外为谯楼。

庆元巡检司　在查田市。

税课局　在县市济川桥东。

常平仓　在县治左

际留仓　在县东

劝储仓　“在县谯楼左” ，今并废。

预备仓五　一在县北隅，一在安福，一在独田，一在高浦，一在县治北六十里。

阴阳学　在县北

医学缺

惠民药局　在县前旌善亭侧。

僧会司　在东崇因寺

道会司　在西“万寿宫。”

“申明” 、“旌善” 二亭　在谯楼内东偏，其隅都各分建一亭，名同。

布政分司　在北《昼锦坊》内，今废。

按察分司　在北澄清坊上。明嘉靖四年，知县朱世忠建，又毁。

皇清顺治九年，知县徐可先重建。

府馆　在县北“应奎坊” 之内。其地原系“都府” ，今废。

公馆　在东崇因寺内偏西。明正德八年建，今改建社学。

蛤湖公馆　在东二十一都，下管蛤湖。

驻节公馆　在北二十一都，内管吴岱。

小梅公馆　在南一都

旧府馆　在北镇东庙下，馆废址存。

梓亭巡检司　在松源乡。旧设，以辖龙泉、遂昌、庆元、松溪、政和等县。今废。

养济院　在县西隅后岩庙南。明洪武间建，历年修葺。周围墙垣四十馀丈，中为房屋数十间，以处民间孤贫残疾不能自存者。“每月中，人给米各三斗，春夏各给布一疋，仍时加赈。”庆元县治　在城东北。宋庆元三年始建，元至正一十六年重建。明洪武十四年复立，县再建，二十七年拓建，弘治间重修。中为忠爱堂，左为赞政厅，后为耳房、库，右为茶房。堂前甬道为戒石亭，东列吏、户、礼、承发四房，西列兵、刑、工、铺长四房。

皇清顺治五年、康熙元年，相继重建。

县丞宅　在县东

主簿宅　旧在巡捕宅前，明嘉靖七年建。府馆　在县东丰山门外，明初建在四隅兴贤坊。嘉靖间，知县陈泽筑城，贸为民地，迁建于此。中为正堂者三，后为穿堂，又后为内堂者三，东西列廊房、厨房。前为仪门者三，又前为大门者三。

皇清康熙八年，知县程维伊重修。

按察分司　旧在城北西隅石龙街，明末，知县董大本建。久废，址存。

竹溪公馆　在九都竹口。明嘉靖间，知县陈泽以地界浙、闽，为上司驻节之所，上请鼎建，颜其堂曰《成远》。

皇清顺治十三年，寇毁。康熙十年，知县程维伊捐俸。

命里人阎世典、项一中、金有德督建。

小梅公馆　“明洪武间知县董大本建，址存布政分司　在城北西隅石龙街，明知县董大本建，嘉靖二十五年知县陈泽筑城，贸为民地。” 税课司局　“在城西太平桥东，明弘治二年以本县带办，其址贸为民地。”

阴阳学　旧在西隅弦歌坊，筑城贸为民居。明嘉靖二十五年，知县陈泽改建东门内府馆前。久废，址存。

医学　旧在西隅太平桥东。明嘉靖二十五年，知县陈泽贸价筑城，久为民地，改建于府馆前阴阳学左，扁曰“惠民药局” ，址存。

僧会司　在集善堂

道会司　在东隅桂香坊，明知县董大本建。《嘉》

靖二十五年，知县陈泽贸价筑城，久为民地。预备仓　在县西大街东。

养济院　又名“存恤” ，在县北石龙寺左。明崇祯十六年，知县殷佑宗重建。旧址在县治东隅。上仓因嘉靖间知县陈泽贸价筑城，改建此。云和县治　在鲤鱼山南，中为忠爱堂，左赞政厅，右耳房、库。前堂甬道为戒石亭，东西列房科。东廊后为预备仓，前为仪门者三。正堂后为穿堂，为后堂，左架阁库，右仪仗库。又后为知“县宅” ，左吏舍。仪门外东为“寅宾馆” ，馆后为土地祠，西为狱，又前为大门，门之上为谯楼。

阴阳学　　、医学　并在县西。

僧会司　在大庆寺

道会司　在万寿观

布政分司　在县西南二百步。明景泰癸酉，知县顾立建。正厅三间，后堂三间，东西廊房十间，二门、三门、外门一座。

按察分司　在县治西南二百步，岁久倾朽。明嘉靖癸未，知县胡希铨重修。正厅三间，后堂三间，东、西廊房十间，二门、三门、外门一座。

府馆　在县西南二百步，布政分司之右。今废址存。

石富官局　在五都，离县二十里，乃管坑内臣治事之所。旧名“太监局” ，今废址存。

黄家畬太监局　在三都，去县三十里，乃管坑内臣治事之所，今废，基存。

养济院　在县东一里许。

宣平县治　在占鳌山南。中为忠爱堂，左幕厅，右耳房、库，东西列房科。堂前甬路为戒石亭，又前为仪门者三：正堂后为穿堂，后堂左册局，右仪仗库，又后为知县宅。仪门外东为土地祠，西为狱，又外为大门，门之上为谯楼。

鲍村巡检司　在县北四十里。

阴阳学　　、医学　并在县东。

僧会司　在普照寺

道会司　在冲真观

布政分司　在县东

按察分司　在布政分司西。各有正厅、后堂、东西廊、中、外门、厨房，今废。

府公馆　在布政分司东。

使客馆　在县东，规制如府公馆而稍减，今并废。

清平馆　在县东五十里清平寺中。往来使客于此驻憩，亦废。

接官亭　在县北五里，妙真观前。

养济院　在县南迎恩门外。

景宁县治　在桂山石印下。中为忠爱堂，左赞政厅，右耳房、库。堂前甬道为戒石亭。明隆庆元年修建。东西列房科西曹下为际留仓，又前为仪门，门之上为谯楼、正堂后为穿堂，额曰“帅正。” 为后堂，左仪仗库、架阁库，右册局，又后为知县宅，左为造册局。仪门外左为土地祠，为寅宾馆，右为狱，为茶房。正中为屏门，又外为《大门》。

皇清康熙二十二年，知县刘宗沛设法重建。

沐溪巡检司　在县南五十里大漈村。旧在今按察分司，明景泰三年徙今所。

卢山巡检司　在县西一百里。明正统五年，青田知县吴安建。旧《志》云：“二司皆虚设。”

预备仓　在县西南百步，旧有廒十楹。明万历间，知县林乔松拓建四楹，额曰“国计。”

际留仓　在县仪门内西。明正德间知县陈杰创。凡官吏孤老俸粮，存积于此。今例折征。阴阳学　　、医学　并在县北五十步，明景泰三年建。

僧会司　　、道会司　，各就其所居寺观。布政分司　，在县北一里。明景泰三年建，嘉靖六年知县程达重修。

按察分司　在县北二十步。即巡检司旧基。明景泰三年，因设县治，徙巡检司于五都，即其地创为分司。嘉靖六年，知县程达重修前门三间。隆庆壬申，民居失火延烧，知县陈严之重建府馆　在县西三十步。明景泰三年建。今巡检寄居其中。

官局　在县西一里。明天顺间，县丞陈镛立。今圮。

养济院　在县北五十步。明成化十九年，主簿周廉建。